ไบรอัน คลัฟ

ไบรอัน โฮเวิร์ด คลัฟ OBE (, 21 มีนาคม 1935 – 20 กันยายน 2004) เป็นผู้เล่นและผู้จัดการทีมฟุตบอลชาวอังกฤษ ซึ่งเป็นรู้จักกันดีจากความสำเร็จในการเป็นผู้จัดการทีมดาร์บีเคาน์ตีและนอตทิงแฮมฟอเรสต์ เขาเป็น 1 ใน 4 ผู้จัดการทีมที่เคยคว้าแชมป์ลีกอังกฤษกับสองสโมสรที่แตกต่างกัน เขาได้รับการยกย่องว่าเป็นหนึ่งในผู้จัดการทีมที่ยิ่งใหญ่ที่สุดตลอดกาล

ในระดับทีมชาติเคยติดทีมชาติอังกฤษตั้งแต่ชุดเยาวชน ทีมชาติชุดสำรอง และทีมชาติชุดใหญ่ในช่วงสั้น ๆ โดยเล่นให้เป็นจำนวน 2 นัด ในปี ค.ศ. 1959 

คลัฟ เริ่มเป็นผู้จัดการทีมตั้งแต่ ปี ค.ศ. 1967 หลังเลิกเล่นฟุตบอลจากปัญหาบาดเจ็บที่หัวเข่าในปี ค.ศ. 1962 โดยสร้างชื่อมาจากการเป็นผู้จัดการทีมดาร์บี เคาน์ตี และสามารถพาทีมดาร์บี เคาน์ตี ซึ่งเป็นสโมสรฟุตบอลขนาดเล็ก คว้าแชมป์ดิวิชั่น 1 ซึ่งเป็นแชมป์ฟุตบอลลีกสูงสุดของอังกฤษ (ในขณะนั้น) ได้ในปี ค.ศ. 1971-ค.ศ. 1972 เป็นครั้งแรกในประวัติศาสตร์สโมสร 

จากนั้น ย้ายมาคุมทีมนอตติงแฮม ฟอเรสต์  ในปี ค.ศ. 1975 และพาทีมคว้าแชมป์ยูโรเปียนคัพ ถึง 2 สมัย ติดต่อกัน คือ ในปี ค.ศ. 1979 และ ค.ศ. 1980 นอกจากนี้แล้วยังพาทีมคว้าแชมป์ดิวิชั่น 1, ลีก คัพ และสร้างประวัติศาสตร์ด้วยการทำทีมไม่แพ้ทีมใดติดต่อกันนานถึง 42 นัด ซึ่งเป็นสถิติที่ยาวนานก่อนที่จะมาทำลายลงโดย ทีมอาร์เซนอลในอีกหลายปีต่อมาเวนเกอร์ยก‘ไบรอัน คลัฟ’ตำนานลูกหนังตัวจริง จากสนุกดอตคอม

อย่างไรก็ตาม คลัฟ ยังได้ชื่อว่าเป็น ผู้จัดการทีมที่มีอารมณ์ร้อนและวาทะที่ร้อนแรง จนได้รับฉายาว่า "กุนซือปากกรรไกร" โดยเฉพาะ ในปี ค.ศ. 1989 ในนัดที่ นอตติงแฮม ฟอเรสต์ เอาชนะ ทีมควีนส์ปาร์ค เรนเจอร์ส ในรายการลีกคัพ รอบก่อนรองชนะเลิศ คลัฟ ในฐานะผู้จัดการทีมนอตติงแฮม ฟอเรสต์ ได้วิ่งลงไปชกแฟนบอล 2 คนที่วิ่งลงมาในสนาม ซิตี กราวนด์  จนถูกทางสมาคมฟุตบอลอังกฤษ ลงโทษด้วยการปรับเป็นเงิน 5,000 ปอนด์ (ประมาณ 375,000 บาท)กุนซือปากตะไกร "ไบรอัน คลัฟ" เสียชีวิตแล้ว จากผู้จัดการออนไลน์

แต่ในการเป็นผู้จัดการทีมลีดส์ ยูไนเต็ด นั้น คลัฟไม่ประสบความสำเร็จเสียเลย โดยทำหน้าที่เพียง 44 วันเท่านั้น ระหว่างเดือนกรกฎาคม-กันยายน ค.ศ. 1974 ตั้งแต่เมื่อเดินทางมาถึง คลัฟได้บอกให้บรรดานักฟุตบอลของทีมทิ้งถ้วยรางวัลและเหรียญตราต่าง ๆ ที่ได้มาหมดเสียเพราะได้มาด้วยการโกง อีกทั้งก่อนหน้านั้นคลัฟก็ได้เรียกร้องให้ทีมปรับผู้จัดการคนเก่า คือ ดอน เรวีส์ ทิ้งเสียเพราะทีมในขณะนั้นมีการเล่นขี้โกงจนเป็นนิสัย นั่นทำให้คลัฟไม่ได้รับการยอมรับจากนักฟุตบอล โดยมีสถิติชนะเพียงแค่นัดเดียวจากทั้งหมด 6 นัด อยู่ในอันดับ 4 จากท้ายตารางคะแนน ทั้งที่ฤดูกาลที่แล้ว ลีดส์ ยูไนเต็ด เป็นแชมป์เก่า ซึ่งในช่วงเวลานี้ถูกเรียกว่าเป็น "นรกแตก" สำหรับชีวิตของไบรอัน คลัฟ ได้เลยทีเดียวอย่างนี้ต้องปลด!!!, หน้า 20 กีฬา โดย ผยองเดช. เดลินิวส์ฉบับที่ 23,359: พฤหัสบดีที่ 26 กันยายน 2556 แรม 7 ค่ำ เดือน 10 ปีมะเส็ง 

ไบรอัน คลัฟ เสียชีวิตลงเมื่อวันที่ 20 กันยายน ค.ศ. 2004 ตรงกับวันจันทร์ ที่โรงพยาบาลในเมืองดาร์บี ด้วยโรคมะเร็งที่ช่องท้อง ในวัย 69 ปี ซึ่งหลังจากการเสียชีวิตของเขา ก่อนการแข่งขันฟุตบอลพรีเมียร์ลีก ก็ได้มีการยืนไว้อาลัยให้แก่การเสียชีวิตของเขาด้วยFootball legend Clough dies จากบีบีซี

ไบรอัน คลัฟ ได้ชื่อว่าเป็นผู้จัดการทีมชาวอังกฤษที่ยิ่งใหญ่ที่สุดที่ไม่ได้คุมทีมชาติอังกฤษ ปัจจุบัน มีประติมากรรมที่สร้างจากทองแดงเพื่อระลึกถึงเขาที่หน้าสโมสรดาร์บี เคาน์ตี และ นอตติงแฮม ฟอเรสต์  อีกทั้งมีการตั้งชื่อถนนตามชื่อของเขาเพื่อเป็นเกียรติประวัติ และในปี ค.ศ. 2009 ได้มีการสร้างภาพยนตร์ที่ว่าด้วยถึงชีวประวัติของเขา ในชื่อเรื่องว่า The Damned United นำแสดงโดย ไมเคิล ชีน

ประวัติการเป็นผู้จัดการทีม
สโมสรสัญชาติตั้งแต่ถึงสถิติทั้งหมดชนะเสมอแพ้ร้อยละของการชนะฮาร์ทเทิลพูน ยูไนเต็ด1 ตุลาคม 19651 พฤษภาคม 1967ดาร์บี เคาน์ตี1 มิถุนายน 196715 ตุลาคม 1973บริงตัน & โฮฟ อัลเบียน1 พฤศจิกายน 197330 กรกฎาคม 1974ลีดส์ ยูไนเต็ด30 กรกฎาคม 197412 กันยายน 1974นอตติงแฮม ฟอเรสต์6 มกราคม 19758 พฤษภาคม 1993 ทั้งหมด  1319  594  340  385  

อ้างอิง

แหล่งข้อมูลอื่น
ภาพยนตร์เรื่อง The Damned United จากIMDb


หมวดหมู่:ผู้จัดการทีมฟุตบอลชาวอังกฤษ
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:บุคคลจากมิดเดิลส์เบรอ
หมวดหมู่:กองหน้าฟุตบอล
หมวดหมู่:ผู้ได้รับเครื่องราชอิสริยาภรณ์โอบีอี‎หมวดหมู่:เสียชีวิตจากมะเร็ง
หมวดหมู่:ผู้จัดการทีมสโมสรฟุตบอลดาร์บีเคาน์ตี
หมวดหมู่:ผู้จัดการทีมสโมสรฟุตบอลลีดส์ยูไนเต็ด
หมวดหมู่:ผู้จัดการทีมสโมสรฟุตบอลนอตทิงแฮมฟอเรสต์
หมวดหมู่:ผู้เล่นสโมสรฟุตบอลมิดเดิลส์เบรอ